**СРД БАЊА ЛУКА**

**УПРАВНИ ОДБОР**

# Датум: 25.06.2018. године

## З А П И С Н И К

## Са одржане 2. Сједнице Управног одбора

|  |  |
| --- | --- |
| **Дневни ред:** | 1. Разматрање и усвајање записника са претходне сједнице и извештаји о реализацији закључака и одлука, како слиједи: а) Извештај о одржаној школи риболова;  б) „ о одржаном друштвеном такмичењу- пловак в) „ о ситуацији у мријестилишту и рибогојилишту "Клашник" г) „ о учешћу наших такмичара на првенству БиХ у Броду. 2. Разматрање и усвајање Пословника о раду Управног одбора. 3. Наставак активности везаних за конституисање органа Управног одбора. 4. Друга питања.  а) Комисија за правна и општа питања - уговор за Клашник  б) Молба Пере Павловића  в) Паркинг испред галерија  г) Донација млађи за Братунац  д) Допуна Синише Бајића |
| **Учесници:** | Милован Живковић, Синиша Бајић, Маринко Поповић, Ненад Кајкут, Милан Дука, Борјан Дабић, Јово Вулета, Владо Керкез, Бојан Шурлан |
| Датум и мјесто састанка: | 25.06.2018.године, у просторијама Друштва |
| **Дискусије, приједлози и закључци:** | **Ад 1.**) Разматрање и усвајање записника са претходне сједнице и извештаји о реализацији закључака и одлука  **а)** Извјештај о одржаној 21. Школи риболова поднио секретар Жунић и истакао да је школу похађало 50-ак полазника, додјељене мајице, пецаљке и ситан прибор, дипломе и риболовне дозволе. Додјељивању диплома, поред представника друштва, присуствовали Огњен Голић из Градске управе и Драгана Ристић, помоћник министра за туризам.  **Закључак:**  **Прихвата се извјештај. Ова 21. Школа риболова је до сада најбоље организована, једина замјерка је што је слабо медијски попраћена.**  **б)** Извјештај о одржаном Друштвеном такмичењу у дисциплини „Лов рибе удицом на пловак“ поднио секретар Жунић.  Првенство је одржано 23.06.2018. године, учествовало 27 дјеце из школе риболова, 5 сениора, 5 ветерана и 2 сениорке.  Код дјеце је упитно ко ће наступити на првенству РС и према томе ће се формирати екипа а остали по пласману. Милојевић Слободан ће наступити на првенству РС у појединачној конкуренцији а Панић Ненад је одјавом са адресе у Бања Луци изгубио статус легалног члана СРД Бања Лука.  Два наша такмичара су наступила на првенству БиХ за млађе категорије и освојила 4 и 8 мјесто.  **Закључак:**  **Прихвата се извјештај о одржаном друштвеном такмичењу. По питању Панић Ненада Управни одбор заузима став да је он одјавом из Бања Луке изгубио сва права као члана у СРД Бања Лука.**  **в)** Извештај о о ситуацији у мријестилишту и рибогојилишту "Клашник" Керкез Владо изнио актуелну проблематику у мријестилишту Клашник, прикључак корисника простора на водозахват и хигијена.  Бајић Синиша предложио да се уговор са Ђурђевићем продужи на 2 мјесеца и да се у опис његових послова уврсти и одржавање хигијене у и око мријестилишта. Такође предложио да Вулета изађе на мријестилиште и направи процјену потребних улагања у мријестилиште.  Кајкут Ненад такође указао на проблем хигијене у мријестилишту и на то да Ђурђевић није заинтересован за наставак сурадње, односно да је изразио жељу да своје знање пренесе на неког млађег који би наставио рад у мријестилишту.  Живковић Милован напоменуо да се треба направити попис ивентара, хране и рибе и у новом уговору прецизно дефинисати обавезе рибогојца.  **Закључак:**  **Прихвата се извјештај комисије уз допуну да треба извршити попис ивентара, хране и рибе. Попис ће извршити Бојан Шурлан, Биљана Петровић и Жељко Марковић. Уговор са Ђурђевићем се продужава до 01.11. по 250 КМ а уговор треба направити Борјан Дабић. Извјештаје рибогојац треба да доставља секретару а не УО.**  **г)** Извештај о учешћу наших такмичара на првенству БиХ у Броду. Два наша такмичара су наступила на првенству БиХ за млађе категорије и освојила 4 и 8 мјесто.  **Закључак:**  **Прихвата се извјештај о наступу наших такмичара на првенству БиХ у Броду и налаже се Такмичарској комисији да обавезно пошаље екипа на првенство РС за млађе категорије.**  **Записник са претходне сједнице дат на гласање и усвојен једногласно.**  **Ад 2.**) Разматрање и усвајање Пословника о раду Управног одбора.  **Закључак:**  **Пословник о раду Управног одбора усвојен једногласно.**  **АД 3.**) Наставак активности везаних за конституисање органа Управног одбора.  За чланове комисија Управног одбора предложени су:  **Такмичарска комисија:**   1. Јово Вулета- предсједник 2. Жељко Марковић- члан 3. Поповић Маринко- члан 4. Поповић Дуња- члан 5. Филип Мирковић- члан   **Комисија за очуванје рибљег фонда- порибљавање**   1. Владо керкез- предсједник 2. Бојан Шурлан- члан 3. Синиша бајић- члан   **Комисија за информисање, маркетинг и промоцију**   1. Бојан Шурлан- предсједник 2. Јово Вулета- члан 3. Дејан Муњиза- члан 4. Драган Ђекић- члан 5. Перо Павловић- члан   **Комисија за финансије**   1. Милан Дука- предсједник 2. Синиша Бајић- члан 3. Јово Вулета- члан 4. Горан Раца- члан   **Комисија за праћење рада рибочуварске службе**   1. Синиша Бајић- предсједник 2. Кајкут Ненад- члан 3. Младен малбашић- члан 4. Драгослав драгољевић- члан 5. Јово Вулета- члан   **Комисија за израду пројектне документације**   1. Милан Дука- предсједник 2. Борјан Дабић- члан 3. Синиша Бајић- члан 4. Андрија Жунић- техничка подрчка   **Комисија за правна и општа питања**   1. Борјан Дабић- предсједник 2. Ненад Кајкут- члан 3. Жељко Марковић- члан 4. Дејан Ерешић- члан 5. правник по избору Боријана Дабића   **Закључак:**  **Сви приједлози за чланове комисија су једногласно усвојени.**  **АД 4.)** Друга питања.  **а)** Комисија за правна и општа питања - уговор за Клашник  Борјан Дабић обавијестио присутне да је комисија обавила разговор са корисником простора Клашник и изњео своје мишљење о постојећим рјешењима овог проблема.  Живковић Милован се захвалио комисији на урађеном послу.  **Закључак:**  **Комисија за правна и општа питања ће направити приједлог уговора који ће се дати адвокату на преглед а након тога и кориснику простора на усаглашавање и након усаглашавања исти потписати и овјерити код нотара.**  **б)** Молба Пере Павловића  **Закључак:**  **Бајић Синиша се обавезао да ће обавити разговор са Павловићем по овом питању.**  **в)** Паркинг испред галерија  Поповић Маринко предложио да се купи рампа са катанцем и постави између кафе Еура и бандере са обавјештењем да је дозвољено паркирање само радницима СРД Бања Лука и да се обавијештење о томе достави свим корисницима земљишта.  **г)** Донација млађи за Братунац  Кајкут Ненад предложио да се СРД из Братунца донира 10.000 комада млађи поточне пастрмке из нашег мријестилишта као помоћ и да им се уручи Захвалница а у складу са досадашњом сарадњом и добрим односима.  **Закључак:**  **Приједлог Кајкута је једногласно прихвћен.**  **д)** Допуна Синише Бајића  Предлаже да на све састанке у Министарства иде предсједник УО Милован Живковић.  **Закључак:**  **Приједлог усвојен.**  **ђ)** Бојан Шурлан обавијестио присутне о намјери Туристичке организације Града Бања Лука о да у туристику понуду уврсти риболовни туризам и да су у том правцу обавили разговоре са њим.  **Закључак:**  **Приједлог усвојен.**  **е)** Живковић Милован предложио да се СРД Приједору пошаље опомена за дуговање за купљену млађ.  **Закључак:**  **Приједлог усвојен.**  **ж)** Јово Вулета напоменуо да УО мора знати чиме друштво располаже, односно да се треба направити пресјек стања и процјена вриједности имовине.  **Закључак:**  **Да се процјена вриједности имовине уради када се за то стекну финансијски услови.** |

Записник сачинио

Андрија Жунић, секретар